Michael Skjelderup Hansson

Michael Skjelderup Hansson (født 16. september 1839 i Kristiansand, død 9. juli 1922 i Kristiania) var en norsk jurist og forretningsmann som i tredve år ledet forsikringsselskapet Storebrand.Inger Døving, M. S. Hansson i Norsk biografisk leksikon.

 Liv og virke 

Etter examen artium 1857 og cand.jur. 1862 fra Det Kongelige Frederiks Universitet i Kristiania ble han høyesterettsadvokat i samme by samme året som han giftet seg, altså i 1866. Fra 1867 til 1878 drev han praktisk i Ebbell og Hansson sammen med sin svoger, han Joachim Ebbell (1835–1877) fra Grimstad. 

Mest kjent var han som administrerende direktør for brannforsikrings-selskapet Storebrand (etablert 1847) og livsforsikrings-selskapet Idun (etablert 1861), der han regjerte mellom 1878 og 1918. Han hadde i 1876 stått i spissen for å få etablert Den Norske Brand-Tarifforening som han senere var formann i. Etter flere bybranner fikk han rundt århundreskiftet Norges Brannkasse til å favorisere murhus. 

Fra 1900 til 1916 var han formann i Den norske Forsikringsforening. For alt dette fikk han St. Olavs Orden og den svenske Vasaordenen.

Han var sønn av sorenskriver Christian Rasmus Hansson (1807–1872) og Harriet Marie Mørch (1816–1903) og bror av Olaf Mørch Hansson. I 1866 giftet han seg med Julie Caroline Cathrine Lasson (1842–1922), datter av høyesterettsjustitiarius Peder Carl Lasson. Sønnen Michael Hansson (jurist) (1875–1944) fikk flere kjente etterkommere.
''Se også Hansson (slekt fra Trondheim)

 Referanser 

Kategori:Norske høyesterettsadvokater
Kategori:Norske forretningsfolk
Kategori:Personer fra Kristiansand kommune
Kategori:St. Olavs Orden
Kategori:Vasaordenen
Kategori:Personer tilknyttet Storebrand